О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 93. став 1. Устава Републике Србије, којом је прописано да Република Србија, аутономне покрајине и јединице локалне самоуправе могу да се задужују, као и члана 97. тачка 15. Устава Републике Србије, према којој Република Србија уређује и обезбеђује финансирање остваривања права и дужности Републике Србије, утврђених Уставом и законом.

II. РАЗЛОЗИ ЗА ДОНОШЕЊЕ ЗАКОНА - ПОТВРЂИВАЊЕ

Разлози за доношење Закона о потврђивању Уговорa о кредитном аранжману бр. 0020008959 који се односи на необезбеђени зајам до износа од 431.685.732,79 евра уз гаранцију UKEF у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије коју заступа Влада Републике Србије, поступајући преко Mинистарства финансија као Зајмопримца и J.P. MORGAN AG као Агента и JPMORGAN CHASE BANK, N.A., LONDON BRANCH као Аранжера и JPMORGAN CHASE BANK, N.A., LONDON BRANCH као Првобитног зајмодавца, потписаног 11. јуна 2021. године, садржани су у одредби члана 5. став 2. Закона о јавном дугу („Службени гласник РС”, бр. 61/05, 107/09, 78/11, 68/15, 95/18 и 149/20) према којој Народна скупштина одлучује о задуживању Републике Србије.

Саобраћајница од Појата до Прељине („Моравски коридор”) је једна од најзначајнијих саобраћајница јер повезује централне делове Републике Србије са два најважнија путна правца Коридором 10 и 11. Изградњом ове саобраћајнице биће повећана доступност општинским центрима, привредним зонама и туристичким дестинацијама. Будући аутопут биће изграђен на постојећој траси државног пута првог реда М-5 и повезиваће сва већа насељена места у региону: Ћићевац, Сталаћ, Крушевац, Трстеник, Врњачку Бању, Краљево и Чачак.

Моравски коридор је од изузетног стратешког значаја за Републику Србију, како за повезивање и већу мобилност унутар Републике Србије, тако и због регионалног значаја. Ефекти који се очекују од изградње Моравског коридора биће праћени кроз следеће показатеље: побољшање приступа и повезивања делова Републике Србије са међународним саобраћајним коридорима (10 и 11); позитивне ефекате који се огледају кроз временске уштеде, снижавање трошкова транспорта и побољшања приступачности, као последично повећање безбедности саобраћаја на целокупној мрежи аутопутева у Републици Србији; значајан додатни позитиван ефекат на саобраћајне токове и регионалну повезаност што ће за резултат имати већи приход у буџет Републике Србије и интензивирање комерцијалних активности на изграђеним путним токовима.

Очекује се да ће повећање конкурентности привреде дела Републике Србије који ће се Моравским коридором повезати са међународним саобраћајним коридорима бити праћено кроз индикаторе привредног и друштвеног развоја повезаних локалних самоуправа (на пример, повећање вредности БДП, повећање броја нових привредних субјеката, развој туризма и слично).

Законом о буџету Републике Србије за 2021. годину („Службени гласник РС”, бр. 149/20 и 40/21) у члану 3. Б. предвиђено је задуживање код Страних инвестиционих корпорација, фондова и банака до износа од 800.000.000 EUR за Пројекат изграднње аутопута Е-761, деоница Појате-Прељина (Моравски коридор) (у даљем тексту: Пројекат).

Комерцијални уговор о Пројекту изградње аутопута Е-761, деоница Појате-Прељина („Моравски коридор”) закључен је 5. децембра 2019. године између Владе Републике Србије, „Коридори Србије” д.о.о. Београд и Bechtel Enka UK Limited, Огранак Београд.

Укупна дужина Моравског коридора је око 110 км, од чега:

1. Појате-Крушевац (Кошеви): 26,5 км;

2. Крушевац (Кошеви) - Адрани: 53 км;

3. Адрани-Мрчајевци и Мрчајевци-Прељина: 30,6 км.

Предуслов за закључивање кредитног аранжмана било је потписивање Писма о ангажовању између Републике Србије и JP Morgan Chasе, National Association, London Branch. JP Morgan Chasе, National Association, London Branch ће уз подршку Извознe кредитне агенције Велике Британије обезбедити финансирање Пројекта у износу од EUR 431.685.732,79 одобрен од стране Агенције за извозно кредитирање уз сагласност JP Morgan Chasе, National Association, London Branch укључујући припадајући износ премије агенције за извозно кредитирање.

Агенција за извозно кредитирање, у овом случају Извозна кредитна агенција Велике Британије (UKEF) је институција и одељење Владе Велике Британије, која пружа услуге давања зајмова и осигурања за међународне извозне послове компанијама из Велике Британије, како би се елиминисала неизвесност извоза у друге земље. UKEF даје 100% свеобухватну гаранцију за политички и трговински ризик у погледу главнице и камате које ће доспевати на плаћање у склопу кредитних средстава одобрених од стране JP Morgan Chasе, National Association, London Branch за финанирање дела Пројекта.

Закључком Владе 05 Број: 48-7492/2019 од 25. јула 2019. године утврђена је Основа за вођење преговора са JP Morgan Chasе, National Association, London Branch у вези са одобравањем кредита за финансирање Пројекта изградње инфраструктурног коридора аутопута Е-761, деоница Појате-Крушевац-Адрани-Прељина (Чачак), са регулацијом река и изградњом телекомуникационе инфраструктуре дуж коридора аутопута „Моравски коридор” уз подршку Извознe кредитне агенције Велике Британије и усвојено је Писмо ангажовању за финансирање пројекта изградње Е-761 аутопута (Моравски коридор) уз подршку Извозне кредитне агенције Велике Британије (UKEF), између Републике Србије и JP Morgan Chasе, National Association, London Branch.

Ради обезбеђивања преосталог износа финансирања подржаног од стране Мултилатералне агенције за гарантовање инвестиција („МИГА”) за реализаизацију изградње Моравског коридора, а ради закључивања кредитног аранжмана, наведена институција је укључена у Основу за преговоре и оквирне финансијске услове, које ће делегација Републике Србије заступати на предстојећим преговорима за кредитни аранжман уз подршку МИГА.

Закључком Владе 05 Број: 48-777/2020 од 30. јануара 2020. године стављене су ван снаге тач. 1. и 2. Закључка Владе 05 Број: 48-7492/2019 од 25. јула 2019. године и утврђена је Основа за вођење преговора са JP Morgan Chasе, National Association, London Branch у вези са одобравањем кредита за финансирање Пројекта изградње инфраструктурног коридора аутопута Е-761, деоница Појате-Крушевац-Адрани-Прељина (Чачак), са регулацијом река и изградњом телекомуникационе инфраструктуре дуж коридора аутопута „Моравски коридор” уз подршку Извознe кредитне агенције Велике Британије и уз подршку Мултилатералне агенције за гарантовање инвестиција.

Писмо о изменама и допунама уз поновљену изјаву Писма о ангажовању, за финансирање пројекта изградње Е-761 аутопута (Моравски коридор) уз подршку Извозне кредитне агенције Велике Британије (UKEF) потписано је 18. фебруара 2020. године.

Влада је 9. фебруара 2017. године, донела Одлуку о образовању Радне групе за реализацију пројекта „Моравски коридор” Е-761, деоница Појате-Прељина („Службени гласник РС”, број 9/17).

Закон о утврђивању јавног интереса и посебним поступцима ради реализације пројекта изградње инфраструктурног коридора аутопута Е-761, деоница Појате-Прељина донет је 8. јула 2019. године („Службени гласник РС”, број 49/19). Наведеним законом Пројекат изградње инфраструктурног коридора аутопута Е-761, деоница Појате-Крушевац-Адрани-Прељина (Чачак), са регулацијом река и изградњом телекомуникационе инфраструктуре дуж коридора аутопута (у даљем тексту: Моравски коридор) је проглашен пројектом од значаја за Републику Србију.

Влада је 25. јула 2019. године донела Одлуку о образовању Радне групе за избор стратешког партнера у циљу реализације пројекта изградње инфраструктурног коридора аутопута Е-761, деоница Појате-Прељина („Моравски коридор”) („Службени гласник РС”, број 54/19). Влада је на седници одржаној 1. августа 2019. године донела Уредбу о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате-Прељина („Моравски коридор”) („Службени гласник РС”, број 55/19). Влада је усвојила Извештај Радне групе и 29. августа 2019. године усвојила Одлуку да стратешки партнер буде конзорцијум BECHTEL-ENKA.

Закључком Владе од 5. септембра 2019. године усвојен је текст ставова за вођење преговора Радне групе за избор стратешког партнера са изабраним стратешким партнером BECHTEL-ENKA, на основу којих су преговори завршени крајем новембра 2019. године, а Комерцијални уговор о Пројекту изградње аутопута Е-761, деоница Појате-Прељина („Моравски коридор”) закључен је 5. децембра 2019. године између Владе Републике Србије, „Коридори Србије” д.о.о. Београд и Bechtel Enka UK Limited, Огранак Београд. У складу са Комерцијалним уговором, уговорни износ Пројекта састоји се следећих ставки:

(а) Прихваћени износ уговора за паушални обим радова у износу од 745.000.000 EUR одређен на бази „Lump Sum”; и

(б) Индиректни капитални трошкови за паушални обим радова; и

(в) Јединични део цене за јединични обим радова; и

(г) Надокнадиви део.

На преговорима је утврђен коначан износ зајма од 431.685.732,79 EUR, са укљученим износом премије на ризик земље (ECA премија). ECA премија представља стопу премије осигурања за извозно финансирање која се одређује на основу рејтинга земље и процене ризика у складу са категоризацијом OECD, при чему је Република Србија тренутно у рангу 4, што представља напредак у односу на првобитни ранг 5 који је важио до јануара 2020. године. Због наведених околности Репблика Србије је остварила и значајну у штеду, јер је ECA премија снижена на 7,27 % са 10,28%. ECA премија се плаћа једнократно из срестава зајма и износи 31.685.733 EUR.

Након успешно окончаних преговора Влада је Закључком 05 Број: 48-5507/2021-1 од 11. јуна 2021. године прихватила Извештај са преговора са JPMORGAN Chasе Bank, N.A., London Branch, J.P. Morgan AG и Извозном кредитном агенцијом Велике Британије (UKEF) у вези са одобравањем кредита за финансирање Пројекта изградње инфраструктурног коридора аутопута Е-761, деоница Појате – Крушевац – Адрани – Прељина (Чачак), са регулацијом река и изградњом телекомуникационе инфраструктуре дуж коридора аутопута – „Моравски коридор” и усвoјила Нацрт уговора о кредиту у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије као Зајмопримца и J.P. MORGAN AG као Агента и JPMORGAN CHASE BANK, N.A., LONDON BRANCH као Аранжера и JPMORGAN CHASE BANK, N.A., LONDON BRANCH као Првобитног зајмодавца, уз подршку Извознe кредитне агенције Велике Британије.

Наведеним уговором договорени су финансијски услови како следи:

- износ кредита: 431.685.732,79 EUR за финанирање до 85% вредности прихватљиве робе и прихватљивих услуга; до 30% вредности прихватљиве робе и прихватљивих услуга у погледу локалних трошкова; и до 100% износа премије агенције за извозно кредитирање; за потребе овог финансирања, термин „прихватљиве робе и прихватљиве услуге” односе се на робу и услуге из Велике Британије и трећих земаља;

- рок доспећа кредита: 13 година укључујући и период почека од три године;

- период расположивости кредита: до 36 месеци;

- каматна стопа: варијабилна стопа која се базира на 6М EURIBОR-у увећаном за фиксну маржу од 0,50% годишње;

- стопа накнаде за аранжман износи 0,55%, која се обрачунава на целокупни износ зајма и биће плаћена из средстава буџета Републике Србије на дан првог повлачења средстава или 90 дана од дана потписивања уговора о зајму, у зависности који догађај раније наступи;

- провизија на неповучена средства: до 0,20%, и наплатива је квартално током периода расположивости зајма;

- накнада агенту за одобрење средства: 25.000 EUR која доспева на наплату агенту као предуслов за прво повлачење средстава зајма и потом на сваку годишњицу до крајњег датума отплате зајма.

- премија Агенције за извозно кредитирање: 31.685.733 EUR, целокупан износ премије биће финасниран из одобрених средстава зајма.

- зајмопримац: Република Србија коју заступа Влада Републике Србије, поступајући преко Министарства финансија;

- купац: привредно друштво „Коридори Србије” д.о.о, Београд;

- извозник - добављач: Конзорцијум Bechtel International, Inc. and Enka Insaat ve Sanayi A.S, као стратешки партнер одабран у складу са Законом о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина од 8. јула 2019. године.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Одредбом члана 1. овог закона предвиђа се потврђивање Уговорa о кредитном аранжману бр. 0020008959 који се односи на необезбеђени зајам до износа од 431.685.732,79 евра уз гаранцију UKEF у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије коју заступа Влада Републике Србије, поступајући преко Министарства финансија као Зајмопримца и J.P. MORGAN AG као Агента и JPMORGAN CHASE BANK, N.A., LONDON BRANCH као Аранжера и JPMORGAN CHASE BANK, N.A., LONDON BRANCH као Првобитног зајмодавца, потписаног у Лондону и Београду, 11. јуна 2021. године, у оригиналу на енглеском језику.

Одредба члана 2. овог закона садржи текст Уговорa о кредитном аранжману бр. 0020008959 који се односи на необезбеђени зајам до износа од 431.685.732,79 евра уз гаранцију UKEF у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије коју заступа Влада Републике Србије, поступајући преко Министарства финансија као Зајмопримца и J.P. MORGAN AG као Агента и JPMORGAN CHASE BANK, N.A., LONDON BRANCH као Аранжера и JPMORGAN CHASE BANK, N.A., LONDON BRANCH као Првобитног зајмодавца, у оригиналу на енглеском језику и у преводу на српски језик.

Одредбом члана 3. овог закона уређује се ступање на снагу овог закона.

IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За спровођење овог закона обезбеђиваће се средства у буџету Републике Србије.